વારણસીઃ ઉત્તર પ્રદેશમાં ચૂંટણી અંતિમ તબક્કામાં છે અને 8 માર્ચે સાતમા અને અંતિમ ચરણમાં મતદાન થવાનું છે, ત્યારે આજે ચૂંટણી પ્રચારનો અંતિમ દિવસ છે. તેવામાં તમામ રાજનીતિક પાર્ટીઓ પોતાનું તમામ જોર ચૂંટણી પ્રચારમાં લગાવી રહ્યાં છે. આ ચરણમાં જે 40 સીટો પર મતદાન છે. તેમાં બનારસની 8 વિધાનસભા સીટો પર સૌથી વધારે મહત્વપૂર્ણ મતદાન થવાનું છે. પ્રધાનમંત્રી નરેન્દ્ર મોદીનો ચૂંટણી વિસ્તાર હોવાને કારણે બનારસની સીટો જીતવી તે બીજેપી અને પ્રધાનમંત્રી માટે પ્રતિષ્ઠાનો વિષય છે. આજ કારણે પીએમ મોદી ત્રણ દિવસથી બનારસ અને તેની આસપાસના વિસ્તારોમાં વોટિંગ કરવા માટે પ્રચાર કરી રહ્યાં છે.